CELEX: 62017CN0678
Language: hr
Date: 2017-12-05 00:00:00
Title: Predmet C-678/17: Tužba podnesena 5. prosinca 2017. – Europska komisija protiv Irske

22.1.2018   
            
            
               HR
            
            
               Službeni list Europske unije
            
            
               C 22/31
            
         Tužba podnesena 5. prosinca 2017. – Europska komisija protiv Irske
   (Predmet C-678/17)
   (2018/C 022/43)
   Jezik postupka: engleski
   
      Stranke
   
   
      Tužitelj: Europska komisija (zastupnik: P.J. Loewenthal, A. Bouchagiar, agenti)
   
      Tuženik: Irska
   
      Tužbeni zahtjev
   
   
               —
            
            
               utvrditi da je Irska, time što u propisanom roku nije poduzela sve mjere potrebne da od društva Apple Sales International i Apple Operations Europe ostvari povrat državne potpore koja je proglašena nezakonitom i nespojivom s unutarnjim tržištem na temelju članka 1. Odluke Komisije (EU) 2017/1283 od 30. kolovoza 2016. o državnoj potpori SA.38373 (2014/C)(ex 2014/NN)(ex 2014/CP) koju je provela Irska za društvo Apple […] (1), povrijedila svoje obveze na temelju članaka 2. i 3. navedene odluke kao i na temelju članka 108. stavka 2. UFEU-a;
            
         
               —
            
            
               naložiti Irskoj snošenje troškova.
            
         
      Tužbeni razlozi i glavni argumenti
   
   Na temelju odluke Europske komisije od 30. kolovoza 2016. u predmetu SA.38373, Irska je u roku četiri mjeseca trebala ostvariti povrat nezakonite državne potpore nespojive s unutarnjim tržištem, dodijeljene društvu Apple Sales International (u daljnjem tekstu: ASI) i Apple Operations Europe (u daljnjem tekstu: AOE). Potpora je posljedica dvaju poreznih mišljenja koja je Irska donijela 29. siječnja 1991. i 23. svibnja 2007. u korist društava ASI i AOE, a koja su omogućila tim društvima da utvrde svoju godišnju obvezu poreza na dobit u Irskoj do 2014.
   Irska nije ostvarila povrat državne potpore u roku četiri mjeseca nakon obavijesti o Komisijinoj odluci, što je bila dužna učiniti. Osim toga, Irska još uvijek nije poduzela sve mjere potrebne za provedbu Komisijine odluke.
   
      (1)  SL 2017, L 187, str. 1.